MILL ขายหุ้นทั้งหมด 12.1% ใน “มิลล์เลี่ยน ไมล์” มูลค่า 88.36 ลบ.
MILL ขายหุ้นทั้งหมด 12.1% ใน "มิลล์เลี่ยน ไมล์" มูลค่า 88.36 ลบ.
2 ต.ค. 2559

บริษัท มิลล์คอน สตีล จำกัด (มหาชน) หรือ MILL เปิดเผยว่า บริษัทได้ดำเนินการขายหุ้นทั้งหมดที่ถือในบริษัท มิลล์เลี่ยน ไมลส์ จำกัด (มิลล์เลี่ยน ไมล์) จำนวน 1,814,999 หุ้น หรือคิดเป็นสัดส่วน 12.1% ให้กับุคคลที่เกี่ยวข้องแล้ว เมื่อวันที่ 19 ก.ย.ที่ผ่านมา ซึ่งเป็นไปตามมติที่ประชุมคณะกรรมการก่อนหน้านี้
โดยมีมูลค่ารวม 88,363,426 บาท ซึ่งแบ่งเป็น มูลค่าหุ้นจำนวน 23,500,000 บาท และมูลค่าที่เป็นภาระค้ำประกันวงเงินสินเชื่อกับสถาบันการเงินจำนวน 64,863,426 บาท
ทั้งนี้ บริษัทได้ขายหุ้นดังกล่าวให้กับนายสุนทร จิตบุญทวีสุข เป็นสามีของนางสาวสุทธิรัตน์ ลีสวัสดิ์ตระกูล ซึ่งเป็นกรรมการของบริษัท โดยบริษัทได้รับชำระเงินเป็นเงินสด ส่งผลให้บริษัทมีสภาพคล่องทางการเงินเพิ่มขึ้น รวมทั้งสามารถนำผลตอบแทนไปใช้ในการลงทุนโครงการธุรกิจอื่น ๆ ที่จะช่วยเพิ่มศักยภาพการเติบโตทางธุรกิจของบริษัทต่อไป